# **DECIZIA ETAPEI DE ÎNCADRARE**

## Nr. din 22.08.2017

**(PROIECT)**

Ca urmare a solicitării de emitere a acordului de mediu adresate de **SC PRACTIC OIL SRL**, cu sediul în Str. 1 MAI, Nr. 4, Zalău , Judetul Sălaj, , înregistrată la APM Salaj cu nr. 3648/23.06.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 21.08.2017, că proiectul: **„Staţie sortare, spălare, concasare agregate minerale Benesat, jud. Sălaj”,** propus a fi amplasat în com. Năpradea, extravilan, jud. Sălaj, **nu se supune evaluării** **impactului asupra mediului şi nu se supune evaluării adecvate.**

 Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2, la pct. 2 lit. c) – extracția mineralelor prin dragare fluvială sau marină și pct. 11 lit. c) – stații pentru epurarea apelor uzate, altele decât cele prevăzute în anexa nr. 1;

b) Caracteristicile proiectului:

b1) mărimea proiectului: - prin proiect se propune amplasarea unei stații de sortare, spălare, concasare agregate minerale, pe o suprafață de 11200 mp, suprafață ce face parte din *Aria Specială de Protecție Acvifaunistică –* Cursul Mijlociu al Someşului ROSPA0114, delimitată de următoarele puncte de coordonate STEREO 70:

|  |  |
| --- | --- |
| **Nr. punct** | **COORDONATE STEREO 70``** |
|  **X** |  **Y** |
| 1.2. | 655795,164655808,542 | 371877,807371867,597 |
| 3. | 655830,658 | 371850,855 |
| 4. | 655852,774 | 371834,113 |
| 5. | 655887,532 | 371812,540 |
| 6. | 655920,556 | 371800,136 |
| 7. | 655937,828 | 371798,818 |
| 8. | 655967,217 | 371802,177 |
| 9. | 656011,652 | 371809,024 |
| 10. | 656043,276 | 371820,060 |
| 11. | 656067,622 | 371818,101 |
| 12. | 656102,704 | 371797,443 |
| 13. | 656102,382 | 371823,729 |
| 14. | 656110,175 | 371830,778 |
|  |

Capacitatea de prelucrare a stației va fi de 75 mc/h.

b2) cumularea cu alte proiecte: nu este cazul;

b3) utilizarea resurselor naturale:- sortarea, spălarea, concasarea rezervelor minerale de pietriş şi nisip;

* alimentarea cu apă a stației de prelucrare se va realiza dintr-o acumulare de suprafață realizată prin excavare sub nivelul hidrostatic cu suprafața de 2300 mp, cu ajutorul a două pompe centrifuge;
* alimentarea cu energie electrică de va realiza dintr-un PTA 21/0,4 kV amplasat în apropierea stației de prelucrare;

b4) evacuarea apelor uzate: apele uzate rezultate de la stația de prelucrare vor fi preepurate într-un decator bicameral în suprafață de 2500 mp și V= 7500 mc, după care vor fi evacuate în acumularea de suprafață;

b5) producţia de deşeuri: conform Legii nr. 211/2011, privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

* lucrările necesare organizării de şantier: datorită condiţiilor de amplasament existente, este necesară amenajarea unei organizări de şantier. Pentru necesitățile de folosință uzuală se vor utiliza un containere modulare cu rol de birou, vestiar și magazie;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare; în urma realizării proiectului propus pot rezulta emisii (pulberi şi gaze) în aer de la utilajele folosite; emisii în freaticul local, pierderi accidentale de produse petroliere şi uleiuri; alimentarea utilajelor folosite se va realiza în afara ariei naturale protejate;

b7) riscul de accident, ţinându-se seama în special de substanţele şi tehnologiile utilizate: - riscuri tehnologice – nerespectarea tehnologiei de prelucrare;

c) Localizarea proiectului:

c1) utilizarea existentă a terenului: conform certificatului de urbanism nr. 14 din 21.06.2017 emis de Comuna Năpradea, terenul eferent extracției de minerale se află situat în extravilanul com. Năpradea și este proprietatea titularului proiectului.

c2) relativa abundenţă a resurselor naturale din zonă, calitatea şi capacitatea regenerativă a acestora: - impactul activităţii de exploatare asupra asupra solului, aerului, a florei şi faunei, prin generarea de zgomot, vibraţii şi exploatarea de agregate minerale;

c3) capacitatea de absorbţie a mediului: capacitatea de absorbţie a mediului, cu atenţie deosebită pentru:

- zonele umede: râul Someş, manipularea carburanţilor şi a uleiurilor pentru utilaje se va face în afara ariei naturale protejate, în locuri special amenajate prin asigurarea retenţiei secundare pentru a evita eventualele scurgeri accidentale;

- zonele costiere: nu este cazul;

- zonele montane şi cele împădurite: nu este cazul;

- parcurile şi rezervaţiile naturale: nu este cazul;

- ariile clasificate sau zonele protejate prin legislaţia în vigoare: nu este cazul;

- zonele de protecţie specială *Aria Specială de Protecție Acvifaunistică –* Cursul Mijlociu al Someşului ROSPA0114; amplasamentul proiectului se află în interiorul ariei;

- ariile în care standardele de calitate a mediului stabilite de legislaţie au fost deja depăşite: nu este cazul;

- ariile dens populate: în zonă nu sunt obiective de interes public sau arii dens populate;

- peisajele cu semnificaţie istorică, culturală şi arheologică: nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

 d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

II. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

1. proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,
2. amplasamentul se află situat în *Aria Specială de Protecție Acvifaunistică –* Cursul Mijlociu al Someşului ROSPA0114 în extravilanul comunei Năpradea, conform coordonatelor Stereo 70” menționate mai sus.

b) Suprafaţa amplasamentului aferent proiectului este de 11200 mp. Caracteristicile generale ale sitului sunt caracterizate de următoarele clase de habitate: râuri, lacuri 2 %; culturi (teren arabil) 22 %; păşuni 14 %; alte terenuri arabile 10 %; păduri de foioase 52 %;

Amplasamentul proiectului care face obiectul PP este inclus în habitatul păşuni în proporţie de 100 %.

c) La ora actuală pentru ROSPA0114 nu a fost elaborat un Plan de management sau orice fel de document în care să fie stabilite obiective de conservare.

d) după întocmirea listei de control privind etapa de încadrare, conform Ord. 19/2010 pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor natural de interes comunitar, s-a constatat că impactul lucrărilor propuse prin proiect asupra speciilor, habitatelor și asupra integrității ariei naturale de interes comunitar, este nesemnificativ.

**Condiţiile de realizare a proiectului:**

* Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
* În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
* Activităţile care produc mult praf vor fi reduse în perioadele cu vânt puternic sau se va proceda la umectarea suprafeţelor sau luarea altor măsuri (ex. împrejmuire cu panouri, acoperirea solului decopertat şi depozitat temporar, etc.) în vederea reducerii dispersiei pulberilor în suspensie în atmosferă.
* Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, privind nivelul de zgomot.
* Respectarea prevederilor OUG nr. 57/2007, cu modificările și completările ulterioare și ale legislației subsecvente privind regimul ariilor naturale protejate, conservarea habitatelor naturale, a florei și faunei sălbatice.
* Interzicerea depozitării direct pe sol a deşeurilor sau a materialelor cu pericol de poluare.
* Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."
* Conform prevederilor Ord. nr. 1798/2007 cu modificările ulterioare, titularul are obligaţia ca la finalizarea investiţiei şi la punerea în funcţiune a obiectivului să solicite şi să obţină autorizaţia de mediu.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată)

La ședința CAT din data de 22.08.2017 au fost solicitate de către membrii CAT, următoarele acte/avize:

* act de reglementare Apele Române; clasa de calitate pentru scoaterea din circuitul agricol OSPA; aviz ANIF; notificare DSP.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Georgiana Jula

cons. Radu Hideg